
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/282/04.10.2007 

	
	
	


A  V  I  Z

asupra propunerii legislative privind repunerea în termen a înlesnirilor la plată a obligaţiilor fiscale, Camera Deputaţilor fiind Cameră decizonală (PLx 601/2007)
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă privind repunerea în termen a înlesnirilor la plată a obligaţiilor fiscale, Camera Deputaţilor fiind Cameră decizonală.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă în şedinţa din 4 octombrie 2007.


          Propunerea legislativă vizează repunerea în termen a înlesnirilor la plată a obligaţiilor fiscale astfel încât debitorii care au beneficiat de înlesniri la plata obligaţiilor fiscale restante acordate în baza reglementărilor legale în materie şi care au stins anticipat sau vor stinge până la data de 30 iunie 2007 atât ratele eşalonate în totalitate, inclusiv majorările de întârziere recalculate până la data achitării debitelor eşalonate, cât şi obligaţiile fiscale curente cu termene de plată până la aceeaşi dată, înlesnirea la plată se consideră respectată cu toate efectele prevăzute de lege.

           Senatul a respins propunerea legislativă în şedinţa din 11 septembrie 2007.

            În urma dezbaterilor, membrii Comisiei pentru politică economică, reformă şi privatizare au hotărât cu unanimitate de voturi respingerea propunerii legislative.
 PREŞEDINTE,


    Mihai Tudose

         SECRETAR






         Cornel Popa

                                                                                                                       



















                        











          
 



       Consilier parlamentar









           Alina Hodivoianu









         Expert parlamentar









           Nicoleta Ghencian

